Държавен вестник, бр. 25, 2023 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  25
1. Изисквания към кандидатите
1.1. Изисквания към кандидатите за входящо 
минимално образователно и/или квалифика­
ционно равнище за придобиване на степен 
на професионална квалификация съгласно 
Закона за професионалното образование и 
обучение (ЗПОО)
За придобиване на втора степен на про­
фесионална квалификация по професията 
„Монтьор по автоматизация“ от Списъка на 
професиите за професионално образование и 
обучение по чл. 6, ал. 1 от ЗПОО (утвърден 
от министъра на образованието и науката със 
Заповед № РД-09-413 от 12.05.2003 г., посл. 
изм. със Заповед № РД-09-4493 от 18.11.2021 г.) 
изискванията за входящото минимално об­
разователно равнище към кандидатите са:
• за ученици – завършено основно обра­
зование;
• за лица, навършили 16 г. – завършен 
първи гимназиален етап.
Изискванията за входящо минимално ква­
лификационно равнище при продължаващо 
професионално обучение с придобиване на 
втора степен на професионална квалификация 
е придобита първа степен на професионална 
квалификация по професия от област на об­
разование 52 „Техника“.	
Здравословното състояние на кандидата 
се удостоверява с медицински документ, до­
казващ, че професията, по която желае да се 
обучава, не му е противопоказна.
1.2. Валидиране на професионални знания, 
умения и компетентности
Придобиването на квалификация по про­
фесията „Монтьор по автоматизация“ или по 
част от нея чрез валидиране на придобити с 
неформално или информално учене резултати 
от ученето се осъществява съгласно Наредба 
№ 2 от 2014 г. за условията и реда за вали­
диране на професионални знания, умения и 
компетентности, издадена от министъра на 
образованието и науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.) 
Монтьорът по автоматизация разчита и 
използва техническа, конструктивна и тех­
нологична документация. Измерва основни 
величини и параметри и проследява електри­
чески, пневматични и хидравлични вериги. 
Монтира и демонтира детайли, възли и блокове 
от автоматизирани системи за регулиране на 
параметри и процеси. Ремонтира и поддържа 
технически средства за автоматизация. Поема 
отговорност за контрола, ремонта и поддър­
жането на устройства и възли в осигурителни 
и в комуникационни системи.
Работата на монтьора включва: разчитане 
на структурни, функционални и монтажни 
схеми; подготовка на необходимите инстру­
менти за механичен и електрически монтаж 
и демонтаж и уреди за измерване на електри­
чески величини; извършване на контролни 
измервания на експлоатационни параметри 
при следване на технологията на електри­
ческия и механичен монтаж и демонтаж и 
изискванията за здравословни и безопасни 
условия на труд; поддръжка и експлоатация 
на автоматизирани системи за управление и 
комуникационни системи.
Монтьорът по автоматизация със специ­
алност „Автоматизирани системи“ извършва 
монтаж, експлоатация и ремонт на елементите 
от електро-, пневмо- и хидрозадвижването 
на производствени механизми при различни 
режими на работа и различни условия на ра­
ботната среда. Участва в монтаж, настройка, 
демонтаж и експлоатация на детайли, възли 
и блокове от системи за автоматизация на 
технологични процеси. Извършва сервизно 
обслужване на съоръжения и инсталации 
в системите за автоматично управление на 
технологични процеси.
Монтьорът по автоматизация със специал­
ност „Осигурителни и комуникационни систе­
ми в жп инфраструктура“ извършва монтаж, 
демонтаж, ремонт и техническо обслужване 
на осигурителни и комуникационни системи 
в жп инфраструктура. Обслужва и настройва 
възли и блокове от системите в гаровата и 
междугаровата автоматика. Извършва пла­
нови и извънпланови ремонти и технически 
измервания.
В своята работа монтьорът по автоматиза­
ция използва следните ресурси: поялници и 
поялни станции с горещ въздух; специализи­
рани ремонтни станции; вакуумпомпи; стан­
дартна измервателна техника – волтметри, 
амперметри, мултицети, осцилоскопи и др.; 
кримпващи клещи и автомати, занитващи 
устройства за механично и топлозанитване, 
електрически и пневматични отвертки; обо­
рудване за ESD (електростатична) защита; 
компютър и софтуерни продукти за чертане 
и визуализация, техническа документация 
(стандарти, нормативи, каталози, инструкции, 
упътвания, параметри, схеми и др.). Използва 
също измервателни уреди за температура, 
манометри, нивомери, разходомери, скорос­
томери, уреди за измерване на влажност, рН 
метри, уреди за измерване на електрически 
величини и др. За изпълнение на трудовите 
си дейности монтьорът по автоматизация из­
ползва инсталационен и диагностичен софтуер, 
мултицет, мрежови тестер, специализирана 
измервателна техника, компютри и приложен 
софтуер, контролно-измервателна и тестваща 
апаратура. За отчитането на своята работа 
монтьорът попълва различни видове опера­
тивна и отчетна документация.